CELEX: E2016P0001
Language: fi
Date: 2016-01-06 00:00:00
Title: Oslo tingrettin 6. tammikuuta 2016 esittämä pyyntö saada EFTAn tuomioistuimelta neuvoa-antava lausunto asiassa Synnøve Finden vastaan Staten v/Landbruks- og matdepartmentet (Asia E-1/16)

12.1.2017   
            
            
               FI
            
            
               Euroopan unionin virallinen lehti
            
            
               C 9/38
            
         Oslo tingrettin 6. tammikuuta 2016 esittämä pyyntö saada EFTAn tuomioistuimelta neuvoa-antava lausunto asiassa Synnøve Finden vastaan Staten v/Landbruks- og matdepartmentet
   (Asia E-1/16)
   (2017/C 9/08)
   Oslo tingrett (Oslon käräjäoikeus) on pyytänyt EFTAn tuomioistuimelta 6. tammikuuta 2016 päivätyllä kirjeellä, joka kirjattiin saapuneeksi tuomioistuimen kirjaamossa 18. tammikuuta 2016, neuvoa-antavaa lausuntoa asiassa Synnøve Finden vastaan Staten v/Landbruks- og matdepartmentet (Norjan valtio, jota edustaa maatalous- ja elintarvikeministeriö) seuraavista kysymyksistä, jotka koskevat maidon hinnan tasaamisjärjestelmästä 29. kesäkuuta 2007 annettua asetusta N:o 832, jäljempänä ’hinnantasaamisasetus’:
   
               1.1
            
            
               Onko hinnantasaamisasetuksen 8 §:n kolmannessa kohdassa mainittu tukijärjestely luonteeltaan sellainen, että tuomioistuimen on sen laillisuutta arvioidessaan tarkasteltava sitä suhteessa ETA-sopimuksen 31 artiklassa tarkoitettuun sijoittautumisvapauteen?
            
         
               1.2
            
            
               Jos tuomioistuimen on tarkasteltava ETA-sopimuksen 31 artiklaa arvioidessaan hinnantasaamisasetuksen 8 §:n kolmannen kohdan laillisuutta, onko ETA-sopimuksen 31 artiklalla merkitystä vain silloin, jos asiaan liittyy rajatylittävä ulottuvuus?
            
         
               1.3
            
            
               Jos tuomioistuimen on tarkasteltava ETA-sopimuksen 31 artiklaa arvioidessaan hinnantasaamisasetuksen 8 §:n kolmannen kohdan laillisuutta, onko ETA-sopimuksen 31 artiklalla merkitystä vain silloin, kun on kyse niin sanotuista ”pöytäkirjan 3 mukaisista tuotteista”, vai katsotaanko tuen olevan kuljetustukea, jolla on merkitystä kaikkien tuoteryhmien kannalta, vaikka kuljetus koskisi vain osapuolen omia tuotteita?
            
         
               2.1
            
            
               Onko hinnantasaamisasetuksen 8 §:n kolmannessa kohdassa mainittu tukijärjestely sellainen, että se edellyttää ennakkoilmoituksen tekemistä EFTAn valvontaviranomaiselle ETA-sopimuksen 60 artiklan mukaisesti?
            
         
               2.2
            
            
               Jos hinnantasaamisasetuksen 8 §:n kolmannessa kohdassa mainittu tukijärjestely edellyttää ennakkoilmoituksen tekemistä EFTAn valvontaviranomaiselle 60 artiklan mukaisesti, koskeeko tämä vain ”pöytäkirjan 3 mukaisia tuotteita” vai katsotaanko tuen olevan kuljetustukea, jolla on merkitystä kaikkien tuoteryhmien kannalta?